Σασμός (τηλεοπτική σειρά)

Ο Σασμός είναι ελληνική καθημερινή δραματική  τηλεοπτική σειρά, που προβάλλεται από τον Alpha από τις 6 Σεπτεμβρίου 2021 μέχρι σήμερα.

Η σειρά βασίζεται στο ομώνυμο μυθιστόρημα του Σπύρου Πετρουλάκη, που κυκλοφόρησε από τις εκδόσεις «Μίνωας» το 2019.

Κεντρική ιδέα 

Είκοσι χρόνια πριν, ο Βασίλης Σταματάκης πυροβολεί και δολοφονεί, μπροστά στα μάτια των παιδιών του, τον Μάρκο Βρουλάκη. Η κόρη του Μάρκου, Αργυρώ, παρούσα στη δολοφονία του πατέρα της παθαίνει σοκ και χάνει την μιλιά της για πολύ καιρό. Προκειμένου να ξεχάσει το γεγονός, φεύγει με συγγενείς της και εγκαθίσταται μόνιμα στην Αυστραλία. Αποφασίζει όμως, να επιστρέψει ξανά στη γενέτειρά της για να δει τους δικούς της ανθρώπους. Γνωρίζεται με τον Αστέρη Σταματάκη, το γιο του φονιά του πατέρα της, σε ένα αεροδρόμιο, και χωρίς να ξέρει ο ένας τον άλλο, δημιουργούν ερωτική σχέση. Η υπόθεση της σειράς εξελίσσεται ανάμεσα στη βεντέτα μεταξύ Σταματάκηδων και Βρουλάκηδων, αλλά και το μίσος που αυτή κουβαλά και τον έρωτα των δυο νέων που θα λειτουργήσει σαν καταλύτης για το σιάξιμο, το φίλιωμα των δυο οικογενειών.

Επισκόπηση σειράς

Χαρακτήρες

Οικογένεια Σταματάκη 
Καλλιόπη Σταματάκη (Μαρία Τζομπανάκη): Η Καλλιόπη είναι η κεφαλή της οικογένειας Σταματάκη και μητέρα του Αστέρη και του Μαθιού. Γι' αυτήν τα παιδιά της είναι πάνω από όλα και γι' αυτόν τον λόγο παίρνει την ευθύνη για τον φόνο του Άγγελου Βρουλάκη που φορτώθηκε κατά λάθος στον Μαθιό. Επίσης έχει το παρατσούκλι "καπετάνισσα". 
Βασίλης Σταματάκης (Ζαχαρίας Κεφαλογιάννης): Ο Βασίλης ήταν ο σύζυγος της Καλλιόπης, πατέρας του Μαθιού και του Αστέρη και αδερφός της Ανθούλας. Δολοφονείται στη φυλακή από μέλος της οικογένειας Βρουλάκη αφού προηγουμένως σκότωσε τον Μάρκο Βρουλάκη για οικογενειακές διαφορές.
Αστέρης Σταματάκης (Ορφέας Αυγουστίδης): Ο Αστέρης είναι ο δεύτερος γιος της Καλλιόπης και αυτός που θα ζήσει τον απαγορευμένο έρωτα, με την Αργυρώ Βρουλάκη. Επίσης θα σκοτώσει κατά λάθος τον Πέτρο Βρουλάκη. Έχει μαγαζί με αλουμίνια.
Μαθιός Σταματάκης (Δημήτρης Λάλος): Ο Μαθιός είναι ο πρωτότοκος γιος της Καλλιόπης. Δολοφονεί τον Στεφανή στα κτήματα διότι φερόταν άσχημα στην γυναίκα του Βασιλική, με την οποία ο Μαθιός είχε σχέση για πολύ καιρό. Είχε σκοπό να την παντρευτεί αλλά πήγε ναυτικό και δεν πρόλαβε. Επίσης η αστυνομία του φορτώνει τον φόνο του Άγγελου Βρουλάκη καθώς τα κλειδιά του βρέθηκαν εκεί. Βοηθάει τον Αστέρη με το μαγαζί αλουμινίων που έχει.
Στεφανής Σταματάκης (Τάσος Νούσιας): Ο Στεφανής ήταν ανιψιός του Βασίλη Σταματάκη και ξάδερφος του Μαθιού και του Αστέρη. Είναι παντρεμένος με τη Βασιλική και έχουν γιο τον Νικηφόρο. Ο Στεφανής απατούσε την Βασιλική με την Άσπα, την γυναίκα του καντινιέρη του χωριού, της σήκωνε χέρι και ήταν μπλεγμένος με πολλά παράνομα πράγματα.
Βασιλική Καστρινάκη - Σταματάκη (Μαριλίτα Λαμπροπούλου): Σύζυγος του Στεφανή, μητέρα του Νικηφόρου.
Νικηφόρος Σταματάκης (Γιώργος Αμουτζάς): Ο Νικηφόρος είναι 18 ετών και γιος του Στεφανή και της Βασιλική. Διατρέχει σχέση με την Τζένη και είναι κολλητός με τον Μανώλη, τον γιο του καφετζή του χωριού, και σπουδάζουν μαζί γεωπονική στο Ηράκλειο.
Ανθούλα Σταματάκη (Νατάσα Φαίη Κοσμίδου): Η Ανθούλα ήταν η αδερφή του Βασίλη Σταματάκη. Διέτρεχε παράνομη σχέση με τον Μάρκο Βρουλάκη. Η μόνη που ήξερε γι' αυτό το μυστικό είναι η Καλλιόπη. Η Ανθούλα γέννησε ένα παιδί, τον Άγγελο. Όταν το έμαθε η Καλλιόπη έκλεισε την Ανθούλα σε ψυχιατρική κλινική και έδωσε τον Άγγελο για υιοθεσία. Η Ανθούλα έγραφε γράμματα στον Μάρκο αλλά δεν έπαιρνε απάντηση επειδή μία νοσοκόμα συνεννοουμένη με την Καλλιόπη τα παρέδιδε σε εκείνη και τα έκαιγε. Αποτέλεσμα ήταν η Ανθούλα να αυτοκτονήσει.

Οικογένεια Βρουλάκη 
Μάρκος Βρουλάκης (Πάνος Γκόγκος): Ο Μάρκος ήταν ο σύζυγος της Μαρίνας και πατέρας του Πέτρου και της Αργυρώς. Δολοφονείται από τον Βασίλη Σταματάκη έξω από το σπίτι του μπροστά στα μάτια της οικογένειας του.
Μαρίνα Βρουλάκη (Μαρία Πρωτόπαππα): Η Μαρίνα είναι η σύζυγος του Μάρκου που μετά τον θάνατο του καλείται να τα βγάλει πέρα με τα δύο της παιδιά.
Αργυρώ Βρουλάκη (Χριστίνα Χειλά - Φαμέλη): Η Αργυρώ είναι η κόρη της οικογένειας Βρουλάκη η οποία είδε τον πατέρα της να δολοφονείται μπροστά στα μάτια της. Εν αγνοία της θα συνάψει δεσμό με το γιό του δολοφόνου του πατέρα της, Αστέριο Σταματάκη.
Πέτρος Βρουλάκης (Κώστας Νικούλι): Ο Πέτρος είναι γιος της Μαρίνας και του Μάρκου. Αργότερα δολοφονείται.
Ειρήνη Βρουλάκη (Όλγα Δαμάνη): Η Ειρήνη είναι μητέρα του Μάρκου και πεθερά της Μαρίνας.

Οικογένεια Αγγελάκη 
Θοδώρα Αγγελάκη (Δανάη Παππά): Η Θοδώρα είναι η κόρη της οικογένειας Αγγελάκη.
Παντελής Αγγελάκης (Στάθης Μαντζώρος): Ο Παντελής είναι ιδιοκτήτης του καφενείου του χωριού. 
Άννα Αγγελάκη (Αλίνα Κοτσοβούλου): Η Άννα είναι σύζυγος του Παντελή. 
Μανώλης Αγγελάκης (Στρατής Χατζησταματίου): Ο Μανώλης είναι ο γιος της οικογένειας Αγγελάκη και κολλητός φίλος του Νικηφόρου.

Οικογένεια Καμαριωτάκη 
Στέλλα Καμαριωτάκη (Ευγενία Σαμαρά): Η Στέλλα είναι δικηγόρος και αρραβωνιαστικιά του Αστέρη Σταματάκη.
Τάσος Καμαριωτάκης (Σπύρος Σαραφιανός): Ο Τάσος είναι ο πατέρας της Στέλλας. 
Σοφία Αντωνακάκη (Νεκταρία Γιαννουδάκη): Η Σοφία είναι η μητέρα της Στέλλας, σύζυγος του Τάσου και ψυχολόγος.

Άλλοι χαρακτήρες
Αντώνης Φραγκιαδάκης (Δημήτρης Ήμελλος): Ο αστυνόμος της περιοχής που διερευνά τους φόνους που έγιναν.
Άγγελος Σωτηρόπουλος ή Βρουλάκης  (Θανάσης Πατριαρχέας): Ο νέος αγροτικός γιατρός. Αργότερα μαθαίνει ότι είναι γιος του Μάρκου Βρουλακη και της Ανθής Σταματάκη
Παπα-Μιχάλης (Μιχάλης Αεράκης) : Ο ιερέας του χωριού.                                                
Κατερίνα (Πρεσβυτέρα) (Στέλλα Γκίκα): Σύζυγος του Παπά-Μιχάλη και πολυ καλή φίλη της Μαρίνας Βρουλάκη.

Διακρίσεις 
Το 2022, η διαφημιστική εταιρεία JOB Athens και ο Alpha ήταν υποψήφιοι για τα ετήσια διαφημιστικά βραβεία Promax, στην κατηγορία «Καλύτερης Τηλεοπτικής Καμπάνιας για Δραματική Σειρά» για το τρέιλερ του Σασμού.

Σημειώσεις

Παραπομπές 

Τηλεοπτικές σειρές Alpha
Ελληνικές δραματικές τηλεοπτικές σειρές